google/wiki40b huggingface dataset:
William Tell

Si William Tell (na sa apat na mga wika ng Switzerland ay kilala rin bilang: Aleman: Wilhelm Tell; Pranses: Guillaume Tell; Italyano: Guglielmo Tell; Romansh: Guglielm Tell; at nakikilala sa Kastila bilang Guillermo Tell) ay isang bayani sa kuwentong bayan ng Switzerland. Ang kaniyang alamat ay nakatala sa isang salaysay na Suwiso na naisulat noong ika-15 daantaon.
Ang tagpuan ay noong kapanahunan ng orihinal na pundasyon ng Lumang Konpederasyong Suwiso noong kaagahan ng ika-14 na daantaon. Ayon sa alamat, si Tell - na isang dalubhasa sa pagpapana - ang pumaslang sa isang maniniil na nagngangalang Albrecht Gessler, isang Vogt o punong hukom ng Habsburg, Austria na nakatalaga sa Altdorf, Uri.
Kasama si Arnold Winkelried, si Tell ay isang pangunahing pigura sa patriyotismong Suwiso dahil sa ang pagkamakabayang ito ay inilunsad noong panahon ng Restorasyon o panunumbalik ng Konpederasya pagkaraan ng kapanahunang Napoleoniko.

Salaysay

Ayon sa kuwentong bayan, si William Tell ay isang lalaking magaling sa pamamana (ginagamit niya ang isang baril na pana) na tumangging yumukod sa isang sumbrerong nasuklob sa isang haligi na itinalaga ng isang hukbong Austriano na sumakop sa pook na pinaninirahan niya. Hinuli si Tell at pinilit na panain ang isang mansanas na ipinatong sa ulo ng kaniyang anak na lalaki. Kung hindi niya ito gagawin, papatayin siya at ang kaniyang anak. Pinana ni Tell ang mansanas na nakapatong sa ulo ng kaniyang anak na hindi nasaktan ang kaniyang anak. Dalawa ang nakahandang palaso ni Tell: isa para sa mansanas na nakapatong sa ulo ng anak niya, habang ang isa ay para kay Albrecht Gessler. Itinuturing si Tell bilang maalamat at ang kaniyang mga ikinilos ay nakatulong sa pagbuo ng Switzerland (Suwisa) upang maging isang nasyon.
680 Genoveva

Ang 680 Genoveva ay isang planetang hindi pangunahin.
Real, Quezon

Heograpiya

Ang Real ay isang maliit na bayan na nakaharap sa Karagatang Pasipiko, 133 kilometro ang layo mula sa kabisera ng Quezon, ang Lungsod ng Lucena, at 145 kilometro ang layo mula Maynila. May 17 barangay ang bayan ng Real kung saan 14 ay rural at 3 ay urban. May kabuuang sukat ito na 563.8 km², ang ikalawa sa pinakamalaki sa lalawigan.
Maraming lugar panturista ang Real, ang mga zigza na daan, mga tanawin sa mga ilog, ang pulo ng Baluti, at mga beach dito na dinadayo ng maraming turista tuwing tag-init.
Lalawigan ng Mardin

Kasaysayan

Nagmula ang Mardin mula sa salitang Siriako na (ܡܪܕܐ) at nangangahulugang "mga muog".
Ang unang kilalang kabihasnan sa Mardin ay ang mga Subartu-Hurrita na pinalatan noong 3000 BCE ng mga Hurrita. Nakuha ito ng mga Elamita noong mga 2230 BCE at sinundan ng mga Babilonia, Heteo, Asiriano, Romano at Bisantino.
Vrije Universiteit Brussel

Ang Vrije Universiteit Brussel  ay isang pamantasan sa wikang Dutch na matatagpuan sa Brussels, Belhika. Ito ay may tatlong kampus: Brussels Humanities, Science and Engineering Campus (sa Etterbeek), Brussels Health Campus (sa Jette), at Brussels Technology Campus (sa Kaai).
Ang pangalan ng unibersidad ay paminsan-minsang dinaglat bilang "VUB" o isinasalin bilang "Malayang Unibersidad ng Brussels" (Ingles: Free University of Brussels). Gayunpaman, ito opisyal na patakaran ng unibersidad na huwag gamitin ang mga pagdadaglat o pagsasalin ng pangalan nito, dahil sa posibleng pagkalito sa isa pang unibersidad na may parehong pangalang salin: ang Université Libre de Bruxelles.
Sa katunayan, ang Vrije Universiteit Brussel ay nabuo sa pamamagitan ng paghahati sa 1970 ng mismong Université Libre de Bruxelles, na itinatag noong 1834 sa pamamagitan ng abogadong Flemish-Brussels na si Pierre-Théodore Verhaegen. 
Ang unibersidad ay nakaayos sa 8 fakultad na isinasagawa ang tatlong pangunahing misyon ng unibersidad: pag-aaral, pananaliksik, at serbisyo sa komunidad. Ang mga fakultad ay sumasakop sa isang malawak na hanay ng mga larang kabilang ang agham pangkalikasan, klasikos, agham ng buhay, agham panlipunan, sining, at inhenyeriya.
George Hofer

Si George Hofer ay isang politiko sa Pilipinas.
Poseidon

Sa mitolohiyang Griyego, si Poseidon ang isa sa tatlong naging anak na lalaki nina Kronos at Rhea. Siya ang panginoon at diyos ng karagatan, kaya't mayroon siyang kapangyarihan sa pagtaban ng mga alon, bagyo, at maging ng mga lindol. Sa paglalarawan, katangian niya ang may hawak ng isang sandatang piruya o tinidor, na kahawig ng isang malaking tinidor o sibat na may tatlong tulis at mahabang hawakan. Sa mitolohiyang Romano, kilala siya bilang si Neptuno, at bilang si Nethuns sa mitolohiyang Etruskano. Sa Nethuns hinango ang pangalan niyang Neptuno.
Mayroon siyang pag-aaring isang ginintuang karong pandigma na nakapagpapahinahon at nakapagpapatag ng pisngi ng dagat kapag ipinadaraan niya ito sa ibabaw ng mga katubigan. Bagaman nasa ilalim ng karagatan ang kanyang kaharian at palasyo, ngunit madalas siyang dumalaw sa Bundok ng Olimpus. Batay sa mitolohikong salaysay hinggil kay Poseidon, siya ang nagbigay ng kabayo sa tao.
Cablelink

Ang Cablelink (dating kilala bilang Conception Pay TV Network) ay isang basehang subskripsyon ng sistemang telebisyong cable antenna at broadband Internet service provider sa Pilipinas.
Neba, Nagano

Ang Neba ay isang bayan sa Nagano, bansang Hapon.
Ott Tänak

Buhay at karera

Nakuha ni Tänak ang kanyang hilig sa pangangarera ng sasakyan sa kanyang amang si Ivar Tänak na dati ding nag-rarally, at una siyang sumali sa mga rally noong 2001. Nanalo siya sa  Estonian Rally Championship noong 2008 at 2009 sa koponan na pinamumunuan ni Markko Märtin, na siyang dati ding nanalo sa WRC. Unang sumalang sa World Rally Championship si Tänak noong 2009 sa Rally de Portugal, at nagkamit siya ng ika-20 na pwesto, at nanalo din siya sa European Pirelli Star Driver na iginanap sa Austria.
Kinalaunan ay pumirma siya ng limang taong kontrata sa Ford, kung saan siya ay nakasungkit ng kanyang mga unang puntos sa Rally Mexico noong 2011, at nanalo ng ika-tatlong pwesto sa SWRC. Umalis siya sa Ford noong 2012 at nagorganisa ng sarili niyang koponan sa kanyang bayan, ngunit bumalik siya sa WRC noong 2014 sa ilalim ng kategoryang WRC-2, at kinalaunan ay bumalik din sa M-Sport noong 2015 kung saan siya nakilala sa mala-Titanic na paglubog ng sinasakyan niyang Ford Fiesta at nagawang makalangoy palabas ng sasakyan kasama ang kanyang nabigador na si Raigo Mõlder, na sa kalaunan ay binansagan siyang "Titanak".
Noong 2018 ay pumirma si Tänak ng dalawang taong kontrata sa Toyota, kung saan ay nakasama niya sina Jari-Matti Latvala at Esapekka Lappi. Nagawa niyang makasungkit ng dalawang podium sa Monte Carlo at Corsica, at naipanalo niya ang Rally Argentina kung saan ay nakapagtala siya ng apatnapu't anim na segundong lamang sa kanyang mga kalaban. Nagawa niyang maulit ang kanyang tagumpay sa magkasunod na panalo sa Rally Finland, Rallye Deutschland at Rally Turkey, at noong 2019 ay nagawa ulit niyang maisungkit ang panalo sa Rally Sweden kung saan sa unang pagkakataon ay nauna siya sa hanay ng paligsahan ng mga drayber sa World Rally Championship.

Personal na buhay

Ikinasal si Ott noong 2016 kay Janika Tänak, kung saan sila ay nagkaroon ng dalawang anak.
Francisco Lacsamana

Si Francisco Lacsamana at taga-Concepcion, Tarlac . Isinilang siya noong 2 Abril 1877.
Isa siya sa mga tahimik na matandang tanod ng Panitikang Tagalog subalit nagtataglay ng magagandang katangian -simple at kagalang-galang sa pananalita.
Naging kawani siya ng Surian ng Wikang Pambansa at naging kasapi ng Aklatang Bayan. Siya ang may-akda ng walang kamatayang nobelang Anino ng Kahapon.
Naglingkod siya bilang manunulat ng mga pahayagang La Patria at El Renacimiento Filipino, Muling Pagsilang, Taliba at ang Sampagita.
Ang kanyang kuwentong Kung Magturo ang Pag-ibig ay kasama sa katipunang 50 Kuwentong Ginto ng 50 Batikang Kuwentista na pinamatnugutan ni Pedrito Reyes.
Coleus

Hybrid Coleus

Ang Coleus ay isang genus ng mga halaman na namumulaklak sa pamilyang Lamiaceae. Sa mga nakalipas na mga pag-uuri, ang genus ay hindi na kinikilala, at ang dating kasama na mga species ay inilagay sa mga genus na Plectranthus at Solenostemon. Dahil ang mga uri ng mga species Coleus amboinicus (Plectranthus amboinicus) ay inilagay ngayon sa Plectranthus, ang Coleus ay itinuturing bilang isang kasingkahulugan ng Plectranthus. Ang terminong "coleus" ay madalas na ginagamit bilang isang karaniwang pangalan para sa mga species na dating inilagay sa genus ng Coleus na nilinang bilang pandekorasyon mga halaman, lalo na ang Coleus blumei (Plectranthus scutellarioides), na kung saan ay patok ito na bilang isang halaman sa hardin para sa maliliwanag na kulay ng kanyang mga dahon.

Mga Piling Species

Coleus blumei = Coleus scutellarioides = Plectranthus scutellarioides
Coleus amboinicus = Plectranthus amboinicus
Coleus barbatus = Plectranthus barbatus
Coleus caninus = Plectranthus caninus
Coleus edulis = Plectranthus edulis
Coleus esculentus = Plectranthus esculentus
Coleus forskohlii = Plectranthus barbatus
Coleus rotundifolius = Plectranthus rotundifolius
Bengoshi no Kuzu

Ang Bengoshi no Kuzu ay isang palabas sa telebisyon sa bansang Hapon.
Philippine Amusement and Gaming Corporation

Ang Philippine Amusement and Gaming Corporation o PAGCOR, ay isang kompanyang pag-aari ng gobyerno na itinatag noong 1977.
Joel Torre

Kabataan

Ipinanganak si Torre sa dantaong kaarawan ni Jose Rizal, at dahil dito pinangalanan siyang Jose Rizalino ng kanyang mga magulang. Sa Bacolod nagkaisip, lumaki at nagtapos ng pag-aaral si Torre. Kumuha siya ng mga kursong Marketing at Mass Communication sa Unibersidad ng Sn. La Salle, na nabibilang sa mga pinakabantog na pamantasanan sa dakong Visayas.
Nagsimula ang kaniyang karera sa pag-arte sa entablado noong bakasyong tag-init ng 1969, nang pinilit siya ng kaniyang ate na sumali sa isang palabas. Nagkataon na napanood ni Peque Gallaga ang kaniyang unang pagpapalabas at labis niyang nagustuhan ito. Sinali siya ni Gallaga sa lahat ng kanyang palabas hanggang makapasok si Torre ng unibersidad. Sa kanyang pagtapos sa pamantasan, sumulat si Torre kay Gallaga upang magprisinta para makakuha ng trabaho. Lumuwas siya sa Maynila para maging production assistant sa Champoy, isang palabas sa telebisyon nung dekada '80.

Karera sa pelikula

Ang opisyal na unang sine na sinalihan ni Torre ay ang Gumising Ka, Maruja, na isinapelikula sa Bacolod noong 1979, at kung saan si Gallaga ang (performing_arts)#Casting_director casting director. Ngunit ani Torre, kasali rin siya sa isang 8mm pelikulang amatyur na ginawa ni Gallaga nung si Torre ay 8- o 9-taong gulang at estudyante palang. Sumunod sa Maruja ang paglabas ni Torre sa Pabling, isang pelikula ni Ishmael Bernal na itinanghal noong 1981.
Ngunit ang tuluyang tumulak sa kanyang karera ay ang pagganap niya bilang bida sa pelikulang Oro, Plata, Mata ni Gallaga noong 1982. Lalong nakilala si Joel dahil sa kanyang kagalingan sa pag-arte, at umani ang pelikula ng pinakamataas na gantimpala sa Metro Manila Film Festival, Best Director sa Belgium Film Festival, at Best Screenplay sa Hong Kong Film Festival. Ito ang naging hudyat sa patuloy na pag-usbong ng kanyang karera. Sa kasalukuyan, halos hindi na mabilang ang mga pelikula at teleseryeng nagawa na ni Torre.

Bilang negosyante

Alam ni Torre na ang kasikatan sa industriya ng showbiz ay hindi permanente at walang katiyakan, kung kaya’t pinasok na rin niya ang pagnenegosyo. Itinayo niya ang JT's Manukan Grille kung saan ang specialty ay Chicken Inasal na pagkaing sikat sa Bacolod. May pitong sangay ang kanyang kainan sa iba't ibang lugar sa Metro Manila at Tagaytay City.

Bilang taga-ingat ng likas-yaman

Si Torre ay isang anti-coal (uling) advocate, Greenpeace volunteer at tagapagsalita ng Department of Environment and Natural Resources (DENR). Sinusuportahan niya ang ilan sa mga programang pang-kalikasan tulad ng Green Highways Philippines ng DENR, kung saan sila ay nagtatanim ng mahigit isang milyong mga puno. Ilang taon na rin siyang kasali sa Greenpeace Climate and Energy Campaign, na sinusulong ang paggamit ng mga energy na malinis at madaling mapanariwa (renewable) para mapigilan ang climate change. Tagapagsalita rin si Torre ng Greenpeace Flagship Rainbow Warriors sa Bacolod, kung saan nanawagan siya sa kanyang mga kababayan para itigil paggamit ng uling at isulong ang paggamit ng energy na madaling mapanariwa sa Negros Occidental.
Yang Ya Zhu

Si Yang Ya Zhu ay isang artista sa Taiwan.
Florencio Bernabe Jr.

Si Florencio Bernabe Jr. ay isang politiko sa Pilipinas.
Lansangang N156 (Pilipinas)

Ang Pambansang Ruta Blg. 156 (N156) o Rutang 156 ay isang pambansang daang sekundarya ng sistema ng lansangang bayan sa Pilipinas. Dumadaan ito sa timog ng Ilog Pasig sa lungsod ng Maynila, ang kabisera ng bansa.

Paglalarawan ng ruta

Ang kabuuan ng ruta ay nasa Maynila. Alinsunod sa pagtatakda ng Kagawaran ng Pagawaing Bayan at Lansangan (DPWH), binubuo ang N156 ng mga sumusunod na bahagi:

Abenida ng United Nations

Ang Abenida ng United Nations (United Nations Avenue at karaniwang UN Avenue) ay isang pangunahing lansangan sa Maynila na nagdurugtong sa Ermita at ang mga distrito sa silangan ng lungsod, tulad ng Pandacan at Paco. Mula kanluran, nagsisimula ito sangandaan nito sa Bulebar Roxas, at babagtasin nito ang Abenida Taft (N170) sa kalagitnaan nito. Nagtatapos ito sa sangandaan (fork) ng karugtong ng Abenida Quirino at Kalye Paz Mendoza Guanzon sa bandang kanluran ng Pandacan.
Isang pangunahing daang arteryal na pangkomersiyo, pamahayan, at pang-industriya ang abenidang ito. Matatagpuan dito ang himpilan ng Pandaigdigang Organisasyon sa Kalusugan (WHO) sa Kanlurang Pasipiko. Dati itong tinawag na Kalye Isaac Peral (Kastila: Calle Isaac Peral), mula kay Isaac Peral na Kastilang inhinyero na nagdisenyo ng kauna-unahang submarinong pang-militar na fully-capable sa mundo noong huling bahagi ng ika-19 na dantaon. Binigyan ito ng bagong pangalan bilang pagkilala sa WHO (isang ahensiya ng Mga Nagkakaisang Bansa) na ang gusali nito'y itinayo noong 1959 sa dating ari-arian ng Unibersidad ng Pilipinas sa timog-kanlurang kanto nito sa Abenida Taft.

Karugtong ng Abenida Quirino

Tutuloy ang N156 bilang Karugtong ng Abenida Quirino (Quirino Avenue Extension) na isang lansangan sa pook-industriyal ng Paco. Nagsisimula sa sangandaan ng Kalye Paz Mendoza Guazon at Abenida ng United Nations, at nagtatapos sa isang loop road sa paligid ng Plasa Dilao. Ito ay isang pangunahing ruta ng mga trak na dumadaan sa pagitan ng South Luzon Expressway at Port Area ng Maynila. Dati itong kilala bilang Calle Canonigo noong panahon ng mga Kastila.
Krisis sa Silangang Timor noong 1999

Sanligan: reperendum

Noong 1999, nagpasya ang pamahalaang Indones, sa ilalim ng malakas na pandaigdigang pagpipilit, na magsagawa ng isang reperendum hinggil sa hinaharap ng Silangang Timor. Nagsimulang magkaroon ng ilang mga kakamping pampolitika ang Portugal sa pangunguna ng mga nasa Unyong Europeo (European Union, EU), at pagkaraan nito sa iba pang mga bahagi ng mundo para pilitin ang Indonesya. Nagpakita ng malinaw na kagustuhan ng nakararami (78.5%) ang reperendum na ginawad noong Agosto 30, na tumatanggi sa taliwas na mungkahi para maging isang awtonomong lalawigan sa loob ng Indonesya, na papangalanan sanang Natatanging Awtonomong Rehiyon ng Silangang Timor (Special Autonomous Region of East Timor, SARET).

Kaguluhan

Tuwirang pagkalipas nito, naglunsad ng kampanya ng kaguluhan at terorismo ang isang suportado ng militar ng Indonesyang milisyang maka-Indonesya (ang makapang-integrasyong milisya sa Silangang Timor), bilang paghihiganti. Tinatayang mga 1,400 mga Timores ang napatay at 300,000 ang napilitang lumikas at tumakas patungong Kanlurang Timor. Nasira ang karamihan sa inprastruktura ng bansa, kabilang ang mga kabahayan, sistema ng patubig o irigasyon, sistema ng mga mapagkukunan ng maiinom na tubig, mga paaaralan, at halos 100% ng mga kasangkapang pangkuryente ng bansa. Ayon kay Noam Chomsky, "Sa loob ng isang buwan, ang malawakang operasyon ng militar na ito ang pumaslang sa ilang 2,000 mamamayan, humalay sa dadaaning mga kababaihan at kabataang babae, nagpalikas sa tatlong-ikaapat ng populasyon, at nagpaguho sa 75 bahagan ng inprastruktura ng bansa (Radical Priorities, 72).

InterFET

Noong 20 Setyembre 1999, kumalat sa bansa ang pinangungunahan ng mga Australyanong hukbong pangkapayapaan ng Pandaigdigang Lakas para sa Silangang Timor (International Force for East Timor o INTERFET) at siyang nagdala ng pagwawakas ng kaguluhan. Tumanggap ng presyon mula sa mga aktibista sa Portugal, Australya, Estados Unidos, at sa pang pook ang kani-kanilang mga pamahalaan upang kumilos, na naging dahilan sa kalaunan ng pagbibigay ng babala sa Indonesya ng pangulo ng Estados Unidos na si Bill Clinton kaugnay ng pagurong ng mga pahiram na salapi mula sa IMF. Noong mga panahong iyon, laganap na ang kahirapang pampananalapi at pangkabuhayan sa Asya. Pumayag ang pamahalaan ng Indonesyang iurong ang kaniyang mga hukbo at pinahintulutan ang isang puwersang multinasyonal ang siyang magpakalma sa area ng Timor. Malinaw noon na walang sapat na mga tauhan ang Nagkakaisang mga Bansa (UN) para labanan ang mga puwersang militar nang tuwiran. Sa halip, inilunsad ng Nagkakasiang mga Bansa ang isang puwersang militar na multinasyonal na nakilala bilang INTERFET o Pandaigdigang Lakas para sa Silangang Timor, sa pamamagitan ng Resolusyon bilang 1264 ng Konseho ng Seguridad. Naglaan ng mga hukbo ang 17 mga bansa, mga 9,900 ang kabuoan. 4,400 ang nagmula sa Australya, ang natitira mula halos a Timog-Silangang Asya Pinamunuan ni Mayor-Heneral Peter Cosgrove ang sandatahang lakas. Lumapag ang mga hukbo sa Silangang Timor noong 20 Setyembre 1999.
I Go With You

Ang I Go With You ay isang palabas sa telebisyon sa Timog Korea.
Apoptosis

Ang apoptosis ay isang proseso ng nakaprogramang kamatayan ng sihay(programmed cell death o PCD) na maaaring mangyari sa mga organismong multiselular. Ang mga pangyayaring biokemikal ay humahantong sa mga karakteristikong pagbabago sa sihay(morpolohiya) at kamatayan. Ang ang mga pagbabagong ito ay kinabibilangan ng blebbing, pagliit ng sihay, nukleyar na pragramentasyon, kondensasyon ng kulayin (kromatin) at kromosomal na pragmentasyon ng DNA. Hindi tulad ng necrosis, ang apoptosis ay lumilikha ng mga pragmento ng sihay na tinatawag na mga apototikong katawan na kayang lamunin at mabilis na alisin ng selulang phagocytic ang mga nilalaman ng isang sihay ay kumalat sa mga nakapaligid na sihay at magsanhi ng pinsala.
Tsugumi e...

Ang Tsugumi e... ay isang palabas sa telebisyon sa bansang Hapon.
Arturo Peniche

Si Arturo Peniche ay isang artista sa Mehiko.
Andres de Saya

Ang Andres de Saya ay isang palabas sa telebisyon sa Pilipinas ng GMA Network.
Fujiwara

Ang Fujiwara (794-1185 C.E.) ay ang itinayong bagong kapital ng Hapon sa Heian (Kyoto sa kasalukuyan) noong 794 at natapos noong 1185 C.E. Nagpatuloy ang panghihiram ng kulturang Tsino at sentralisasyon ng estado sa panahong ito. Ngunit maisasantabi ang emperador ng makapangyarihang angkan ng Fujiwara. Nagsimula ito nang naging regent si Fujiwara Kamatari ng batang emperador. Ang regent ay siyang namamahala sa ngalan ng emperador. Namahagi ang Fujiwara ng lupa sa mga angkang aristokrato. Ngunit unti- unting nawala ang kontrol ng pamahalaan sa mga pribadong lupain ng mga aristokrato at mula rito, lilitaw ang mga independenteng han o lupain na kontrolado ng mga daimyo o pinunong piyudal.
Div

Ang div ay isang demonyo sa Soroastrismo. May mga iba't ibang interpretasyon sa simbolismo nito.
Kadenang Kristal

Ang Kadenang Kristal ay isang palabas sa telebisyon sa Pilipinas ng GMA Network.
Kiyawa

Kasaysayang likas

Ang kiyawa ay isang pagbubuntis/conceptus kung saan ang inunan ay nagtataglay ng mala-ubas na vesicles (maliliit na sacs) na karaniwang makikita ng hubad na mga mata. Ang mga vesicle ay lumulutang dahil sa distention o pamamagà ng chorionic villi sanhi ng fluid. Kapag titingnan sa mikroskopyo, mapapansin ang hyperplasia ng trophoblastic tissue. Kung hindi ito magagamot, tiyak na mauuwi sa pagkakunan ang kiyawa.
Ayon sa morpolohiya, ang mga kiyawa ay nahahati sa dalawang uri: sa complete mole, lahat ng chorionic villi ay vesicular at di-makikitaan ng anumang development ang embryo o fetus. Sa mga partial mole ang ilang villi ay vesicular, ang ilan naman ay mukhang normal at makikitaan ng development ang embryo o fetus, ngunit hindi na ito magpapatuloy mabuo.
Karaniwang kumplikasyon ng pagbubuntis ang kiyawa, malimit nagkakaroon ang isa sa bawat 1,000 pagbubuntis sa Estados Unidos, higit namang mataas ang antas sa Asya (gaya ng hanggang isa sa bawat 100 pagbubuntis sa Indonesia).
Sa mangilan-ngilang kaso ang kiyawa ay maaring sumabay sa isang normal at mabubuhay na fetus, dahil ito sa pagkakambal. Naglalaman ang bahay-bata ng dalawang conceptus: isang abnormal na inunan na di-mabubuhay ang fetus (kiyawa), at isang normal na inunan na may mabubuhay na fetus. Sa masusing pagsubaybay posibleng ianak ng babae ang normal na bata at mapagaling sa kiyawa.
Doksolohiya

Ang doksolohiya ay mga salita ng papuri sa Diyos o isang pansimbahang pamamaraan ng pagbibigay ng papuri sa Diyos. Isang halimbawa nito ang dasal na Luwalhati sa Ama.
Lanceros de Negros

Ang Lanceros de Negros (bigkas: lahn-SEH-rohs-deh-NEHG-rohs) ay isang sayawing Maria Clara. Noong panahon ng mga Kastila, isa ito sa mga naging popular na sayaw sa Pilipinas. Nahahawig ito sa sayaw na Rigodon de Honor na isinasayaw sa mga importanteng sosyalan o pagtitipon, partikular na sa pagbubukas ng mga bulwagan. Matatagpuan sa Negros Occidental ang isang bersyon ng sayaw na ito, na isinasayaw ng may pahabang pormasyon. Nagmula ito sa Silay, Negros Occidental.
Hateful But Once Again

Ang Hateful But Once Again ay isang palabas sa telebisyon sa Timog Korea.
338 Budrosa

Ang 338 Budrosa ay isang planetang hindi pangunahin.
San Cristobal

Si San Cristobal ay isang santo ng Romano Katoliko.
Aluminyo

Ang aluminum o aluminyo (Kastila: aluminio, atomikong bilang = 13; atomikong timbang = 26.98, punto ng pagkatunaw = 660.2 °C, punto ng pagkulo = 2,467 °C, ispesipikong grabidad = 2.69, V = 3, simbolo: Al, malaking A na sinundan ng maliit na L) ay isang metalikong elemento na maputi ang kulay at katulad ng pilak. Ito ang elementong itinuturing na pinakarami ang bilang sa balat ng lupa, bagaman natatagpuang nakalangkap sa iba pang mga elemento. Natuklasan ito ni Hans Christian Ørsted noong 1825. Ginagamit ito sa pag-gawa ng mga kasangkapang magagaan, hindi kalawangin, at matitibay o matitigas, katulad halimbawa ng sa kaldero at sa bubong ng bahay.
Fort Bragg, California

Ang Fort Bragg ay isang lungsod sa California, Estados Unidos.
Deutsche Telekom

Ang Deutsche Telekom ay isang kompanyang pangtelekomunikasyon sa Bonn sa bansang Alemanya at sa pamamagitan ng kita ang pinakamalaking telecommunication provider sa Europa. Ang Deutsche Telekom ay nabuo noong 1996, dahil na-privatized ang dating estado ng monopolyo na Deutsche Bundespost. Ang kumpanya ay nagpapatakbo ng ilang mga subsidiary sa buong mundo, kabilang ang T-Mobile.
Ishikawa, Fukushima

Ang Ishikawa ay isang munisipalidad sa Prepektura ng Fukushima.
A Giant Alien Force More Violent & Sick Than Anything You Can Imagine

A Giant Alien Force More Violent & Sick Than Anything You Can Imagine ang 2002 album na naipalabas ng Hymen, natituluhan ng grupo sa IDM na Venetian Snares. Ang album na ito ay may iisang nilalaman lamang.
Punong guro

Ang punong guro (Ingles: principal, school principal, headmaster, headmistress, head teacher) ay siyang namamahala sa isang eskwelahan o unibersidad (na tinatawag bilang dekano sa pamantasan). Ang punong guro din ang may karapatan sa mga proyektong ilulunsad ng isang paaralan.
The Trial (pelikula ng 2014)

Ang The Trial ay isang pelikula ng 2014 na pinagbibisahan nina John Lloyd Cruz, Richard Gomez, Gretchen Barretto, Enrique Gil at Jessy Mendiola.
Haribon

Kalakihan sa ibang ibon

Ang Haribon ay isa sa tatlong pinakamalaking agila sa mundo. Sila ay ang Harpy Eagle ng Timog Amerika at ang Steller's Sea Eagle ng Hapon. Sila ay maaring matalo ng Haast's Eagle ng New Zealand. Ngunit ang Haast's Eagle ay extinct na ngayon.

Konserbasyon

Ang mga Haribon ay unti-unting nawawala dahil sa masyadong maraming pagtotroso. Ito ay isang dahilan kung bakit umuunti ang kanilang populasyon.

Tingnan din:

Ang Pambansang Ibon ng Pilipinas